
Općinski načelnik Općine Jelenje 
KLASA:810-05/21-01/1    
URBROJ:2170-04-01-21-01-1  
Dražice, 02. srpnja 2021.
Na temelju članka 24. stavak 1. Zakona o sustavu civilne zaštite, („Narodne novine“ broj 82/15), članka 6. i 7.  Pravilnika o sastavu Stožera, načinu rada te uvjetima za imenovanje načelnika, zamjenika načelnika i članova Stožera civilne zaštite ( „Narodne novine“ broj 37/16 ) i ) članka 33. Statuta Općine Jelenje („Službeni glasnik PGŽ“ broj 33/09, 13/13, 6/16 i 17/17) načelnik Općine Jelenje dana godine donosi slijedeću

ODLUKU 
o imenovanju načelnika, zamjenika načelnika i članova 

Stožera civilne zaštite Općine Jelenje 
Članak 1.
Osniva se Stožer civilne zaštite Općine Jelenje. 
U Stožer civilne zaštite Općine Jelenje imenuju se načelnik, zamjenik načelnika i članovi Stožera. 
Članak 2. 
Mark Kovačić imenuje se za načelnika Stožera civilne zaštite Općine Jelenje. 
Članak 3.
Marino Reljac, predstavnik DVD Ivan Zoretić Španac Jelenje, imenuje se zamjenikom načelnika Stožera civilne zaštite Općine Jelenje. 
Članak 4. 
  Za članove Stožera civilne zaštite Općine Jelenje  imenuju se: 
	1. 
	 Željko Šporer
	predstavnik DUZS, Područni ured Rijeka  

	2. 
	 Jasmin Alibašić
	PU PGŽ

	3.  
	 Igor Petričić  
	predstavnik HGSS- a Stanica Pula

	4. 
	 Nensi Bilanović Ćoso, dr. med
	 Predstavnica zdravstvene ambulante Dražice

	5. 
	 Boris Kovačić
	Službenik  JUO-a

	6.
	 Marija Vičić
	Predstavnik Crvenog križa 


Članak 5. 
Stožer civilne zaštite je tijelo (stručno, operativno i koordinativno) koje usklađuje djelovanje operativnih snaga sustava civilne zaštite u pripremnoj fazi prije nastanka posljedica izvanrednog događaja i tijekom provođenja mjera i aktivnosti civilne zaštite u velikim nesrećama i katastrofama. 
Članak 6. 
Stožer civilne zaštite obavlja zadaće koje se odnose na prikupljanje i obradu informacija ranog upozoravanja o mogućnosti nastanka velike nesreće i katastrofe, za svaku veliku nesreću i katastrofu priprema detaljne i specifične radne operativne postupke od značaja za koordiniranje djelovanja operativnih snaga sustava civilne zaštite, upravlja reagiranjem sustava civilne zaštite, obavlja poslove informiranja javnosti i predlažu donošenje odluke o prestanku provođenja mjera i aktivnosti sustava civilne zaštite u velikoj nesreći i katastrofi. 
Članak 7. 
Pozivanje i aktiviranje Stožera civilne zaštite nalaže Načelnik Stožera, odnosno osoba koju Načelnik Stožera ovlasti.  
Članovi Stožera civilne zaštite pozivaju se na način utvrđen Planom pozivanja Stožera civilne zaštite Općine Jelenje.  
Članak 8.
Sredstva za rad Stožera civilne zaštite osiguravaju se u Proračunu Općine Jelenje. 
Općina Jelenje osigurava uvjete za rad  Stožera civilne zaštite. 
Administrativno-tehničke poslove za rad Stožera civilne zaštite obavlja Jedinstveni upravni odjel Općine Jelenje. 
Članak 9. 
Stupanjem na snagu ove Odluke prestaje važiti Rješenje o imenovanju Stožera zaštite i spašavanja Općine Jelenje od 16. listopada 2017.. 
Članak 10. 
Ova Odluka stupa na snagu prvi dan nakon dana objave u „Službenim novinama Općine Jelenje“.

